KIRJALLINEN KYSYMYS E-2124/00 esittäjä(t): Ilda Figueiredo (GUE/NGL) komissiolle. Yhteisen maatalouspolitiikan rahoitusta koskevat tilastotiedot.



Virallinen lehti nro 103 E , 03/04/2001 s. 0066 - 0067



KIRJALLINEN KYSYMYS E-2124/00 esittäjä(t): Ilda Figueiredo (GUE/NGL) komissiolle (30. kesäkuuta 2000) Aihe: Yhteisen maatalouspolitiikan rahoitusta koskevat tilastotiedot Ottaen huomioon - kaudella 19941999 EMOTRin tukiosastosta ja EMOTRin ohjausosastosta yhteiseen maatalouspolitiikkaan suunnatut budjettimäärärahat; - vuoden 1992 yhteisen maatalouspolitiikan uudistuksen, jonka yhteydessä komissio vahvisti, että YMP:n tuet ovat keskittyneet voimakkaasti: 20 prosenttia viljelijöistä saa 80 prosenttia tuista, - viimeiset koheesiokertomukset, joissa komissio käytti Portugalista ilmaisua nettomaksaja. Voiko komissio vastata seuraaviin kysymyksiin: 1. Mitkä olivat EMOTRin tukiosastosta ja EMOTRin ohjausosastosta kaudella 19941999 toteutettujen menojen yhteismäärät ja tuotantolaji- ja jäsenvaltiokohtaiset määrät? 2. Mikä on tämänhetkinen tukien keskittymistilanne Euroopassa ja kuinka suuri osa kaikesta tuesta menee eniten tukea saavalle viidelle prosentille viljelijöistä eri jäsenvaltioissa? 3. Mikä oli lopullinen yhteisen maatalouspolitiikan tukien ja maksujen määrä eri jäsenvaltioissa vuosittain kaudella 19941999? Franz Fischlerin komission puolesta antama vastaus (7. syyskuuta 2000) 1. Euroopan maatalouden ohjaus- ja tukirahaston (EMOTR) tukiosastossa huomioon otettavat menot on lueteltu kappaleittain ja jäsenvaltioittain taulukoissa 16, ja rahaston ohjausosan maksusitoumusmäärärahat on eritelty vuosittain ja jäsenvaltioittain taulukoissa 714. Nämä taulukot on lähetetty suoraan arvoisalle Euroopan parlamentin jäsenelle sekä Euroopan parlamentin pääsihteeristölle. Kysyjää pyydetään tutustumaan näihin rahoituskertomuksiin saadakseen lisätietoja. 2. Kysyjää pyydetään tutustumaan vastaukseen, jonka komissio on antanut parlamentin jäsenen António Camposin esittämään kirjalliseen kysymykseen E-1766/99(1). Komissio haluaisi kiinnittää kysyjän huomion siihen tosiseikkaan, että oikeusjärjestelmässä, jolla säädellään yhteisön maataloustukien maksamista yhteisön talousarviosta ja erityisesti EMOTR:n tukiosastosta (yhteisen maatalouspolitiikan rahoituksesta 17. toukokuuta 1999 annettu neuvoston asetus (ETY) N:o 1258/1999(2) ja jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16. helmikuuta 1996 annettu komission asetus (EY) N:o 296/9(3) säädetään tehtävien laajamittaisesta delegoinnista jäsenvaltioiden maksajavirastoille. Tästä syystä kyseiset maksajavirastot (jotka jäsenvaltiot ovat hyväksyneet neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7. heinäkuuta 1995 annetun komission asetuksen (EY) N:o 1663/9(4) säännösten mukaisesti) hallinnoivat suoraan maataloustukihakemuksia, ja niillä on näin ollen käytössään kaikki tuensaajia koskevat tiedot. Sitä vastoin komissiolla ei ole käytössään kysymyksen esittäjän pyytämiä tietoja. Komissio saa jäsenvaltioilta valvontatarkoituksia varten kirjanpitotietoja, jotka määritellään tarkoin lainsäädännössä. Näitä tietoja voitaisiin käsitellä tukien saajien yksilöimiseksi. Henkilötietojen suojaa koskevat yhteisön säännökset, jotka velvoittavat yhteisön toimielimiä EY:n perustamissopimuksen 286 artiklan (entisen 213 b artiklan) nojalla, eivät kuitenkaan anna komissiolle mahdollisuutta julkistaa kyseisiä tietoja. 3. EMOTR:n tukiosaston menot ovat vain noin puolet yleisen talousarvion menoista. Tästä syystä jäsenvaltioiden maksuosuuksien ja näiden menojen vertailu ei anna lopullista tietoa siitä, kuinka paljon jäsenvaltiot saavat yhteisöiltä tai maksavat niille. On myös otettava huomioon yhteisön muiden rahoitusvälineiden menot. (1) EYVL C 303 E, 24.10.2000, s. 14. (2) EYVL L 160, 26.6.1999. (3) EYVL L 39, 17.2.1996. (4) EYVL L 158, 8.7.1995.